প্রজাপতি ছবির ডাবিংএ মুমতাজ

কাজ নিয়ে ব্যস্ত নায়িকা মুমতাজ সরকার । সৃজিত মুখোপাধ্যায়ের ছবি ‘সাবাস মিতু’ র ডাবিং শেষ করে সদ্য ফিরছেন কলকাতা ।
এবার কলকাতায় পরিচালক সুব্রত সেনের আগামী ছবি ‘সমরেশ বসুর প্রজাপতি’র ডাবিংএ ব্যস্ত হয়ে পরেছেন।

সমরেশ বসুর গল্প প্রজাপতি থেকে এই ছবি করছেন পরিচালক। ছবিতে মুখ্য চরিত্রে রয়েছেন মুমতাজ সরকার , সুব্রত দত্ত, ঋতব্রত মুখোপাধ্যায়, শ্রীতমা প্রমুখ। অভিনেত্রী মুমতাজ জানান, ‘প্রজাপতি” ছবিতে তাঁর চরিত্রের নাম শিখা। তিনি আরও বলেন, ”এই ছবিটা নিয়ে ভীষণ এক্সাইটেড আমি। নিজেকে একদম পাল্টে ফেলতে হয়েছে। ”

প্রসঙ্গত ‘সাবাস মিতু’ ছবির জন্য ক্রিকেট খেলার প্রশিক্ষণ নিয়েছিলেন, পর্দায় ঝুলন গোস্বামীর চরিত্রে দেখা যাবে তাঁকে । আবার প্রজাপতি ছবিতে তাঁকে দেখা যাচ্ছে অন্য ভাবে। শিখা চরিত্রটি মুমতাজ এর থেকে একদম অন্য মানুষ, এই ছবির বেশিরভাগ শ্যুটিংয়ের কাজ হয়েছে পুরুলিয়াতে ।