মুমতাজ এবার ‘প্রজাপতি’র শ্যুটিংয়ে

বলিউড টলিউড মিলিয়ে এই মুহূর্তে নিজের কাজ নিয়ে ব্যস্ত নায়িকা মুমতাজ সরকার। লন্ডন থেকে সৃজিত মুখোপাধ্যায়ের ছবি ‘সাবাস মিতু’ র শ্যুট শেষ করে সদ্য ফিরছেন কলকাতা, আবার তিনি পুরুলিয়া পৌঁছে গেছেন তাঁর আগামী ছবির শ্যুটিংয়ের কাজের জন্য। পরিচালক সুব্রত সেনের আগামী ছবি প্রজাপতি’র শ্যুটিংয়ের কাজ শুরু হবে আগামী ১৬ নভেম্বর থেকে।

সমরেশ বসুর গল্প প্রজাপতি থেকে এই ছবি করছেন পরিচালক। ছবিতে মুখ্য চরিত্রে রয়েছেন মুমতাজ সরকার , সুব্রত দত্ত, ঋতব্রত মুখোপাধ্যায়, শ্রীতমা প্রমুখ। এই ছবির শ্যুটিং চলবে পুরুলিয়ার বিভিন্ন জায়গায়।

অভিনেত্রী মুমতাজ জানান, ‘প্রজাপতি” ছবিতে তাঁর চরিত্রের নাম শিখা। তিনি আরও বলেন, ”এই ছবিটা নিয়ে ভীষণ এক্সাইটেড আমি। নিজেকে একদম পাল্টে ফেলতে হবে। ”
প্রসঙ্গত ‘সাবাস মিতু’ ছবির জন্য ক্রিকেট খেলার প্রশিক্ষণ নিয়েছিলেন, পর্দায় ঝুলন গোস্বামীর চরিত্রে দেখা যাবে তাঁকে। আবার প্রজাপতি ছবিতে তাঁকে দেখা যাবে অন্য ভাবে। শিখা চরিত্রটি মুমতাজ এর থেকে একদম অন্য মানুষ, তাই চরিত্রের জন্য প্রস্তুতি নিচ্ছেন তিনি।